ওপেনএআই
ওপেনএআই হল একটি আমেরিকান কৃত্রিম বুদ্ধিমত্তা গবেষণামূলক প্রতিষ্ঠান । এটি অলাভজনক প্রতিষ্ঠান ওপেনএআই ইনকর্পোরেটেড এবং সাবসিডিয়ারি প্রতিষ্ঠান ওপেনএআই লিমিটেড পার্টনারশিপ নিয়ে গঠিত। ওপেনএআই বন্ধুত্বপূর্ণ কৃত্রিম বুদ্ধিমত্তা প্রচার ও বিকাশের জন্য গবেষণা পরিচালনা করে। সংস্থাটি ২০১৫ সালে সান ফ্রান্সিসকোতে স্যাম অল্টম্যান, রিড হফম্যান, জেসিকা লিভিংস্টন, ইলন মাস্ক, ইলিয়া সুটস্কেভার, পিটার থিয়েল এবং অন্যান্যদের দ্বারা প্রতিষ্ঠিত হয়েছিল, যারা সম্মিলিতভাবে এই প্রতিষ্ঠানে ১ বিলিয়ন মার্কিন ডলার বিনিয়োগ করেন। মাস্ক ২০১৮ সালে বোর্ড থেকে পদত্যাগ করেন, তবে তিনি এখনও প্রতিষ্ঠানটির সাথে দাতা হিসেবে যুক্ত আছেন। মাইক্রোসফট ২০১৯ সালে ওপেনএআই কে ১ বিলিয়ন মার্কিন ডলার বিনিয়োগ হিসেবে প্রদান করে এবং ২০২৩ সালের জানুয়ারিতে আগামী কয়েক বছরে আরও ১০ বিলিয়ন মার্কিন ডলার বিনিয়োগ করার প্রতিশ্রুতি দেয়।